Kontakti ry:n hallituksen kokous 01/2015

Aika: 8.1.2015 klo 18.00

Paikka: Beauvoir-sali (Uusi ylioppilastalo, Mannerheimintie 5 A, 00100 Helsinki)

Läsnä: Olli Rekonen, Anna Holvio, Riku Niemi, Inka Laisi, Liisa Tatti, Siiri Nieminen, Juho Peltonen (poistui 19:28), Sini Järnström, Tuomas Hallamaa, Liina Junna (poistui 19:49), Sanna Heinonen, Joonas Hihnala

1. Kokouksen avaaminen

Puheenjohtaja Rekonen avasi kokouksen klo 18:01.

1. Kokouksen laillisuus ja päätösvaltaisuus

Kokous todettiin lailliseksi ja päätösvaltaiseksi.

1. Esityslistan hyväksyminen

Esityslista hyväksyttiin.

1. Talousasiat

Hallitus päättää Outi Kuitusen ja Niina Sarénin tilinkäyttöoikeuden POP Pankin tiliin FI23 4730 4720 0094 72 ja luovuttaa tilinkäyttöoikeudet Anna Holviolle (xxxxxx-yyyy) ja Olli Rekoselle (xxxxxx-yyyy).

Kontaktin ja Stigman yhteisen futisjengin tuki palautetaan, summa vielä epäselvä, Juho selvittää asiaa.

Budjetoidaan korkeintaan 120 euroa sitsien koristeluun kohdassa 5.

1. Juhlat

Tiistaina 27.1. Alina-salissa järjestettävät sitsit:

* Teemaksi ehdotettiin Amerikkaa, tulevaisuutta ja duunareita, ja näistä valittiin teemaksi tulevaisuus
* Koristelusta vastaavat (ainakin) Sini, Inka, Sanna ja Liisa, ja ruokapuolella häärii (ainakin) Tuomas, Siiri, Riku ja Liina
* Olli ja Anna hoitaa tiedottamisen, ilmoittautumislomakkeet ja maksuasiat
* Plaseeraus ja muita valmisteluaktiviteetteja harrastetaan maanantaina 26.1.
* Laulunjohtajana toimii Joonas H., Juho puolestaan on Spotify-DJ, myös Ursus Factorya pyydetään esiintymään.

1. Työelämä ja alumnit

Yhteistyösopimus Yhteiskunta-alan korkeakoulutettujen kanssa on hoidossa, sopimus solmitaan tammikuussa.

Tiedettä ja kaljaa -tapahtumasta mietittiin pienemmän, rennomman kaavan tapahtumaa, jolloin myös osallistumiskynnys olisi matalampi. Enemmän rentoa hengailumeininkiä erinäisissä kuppiloissa, vähemmän paneelimaisuutta.

1. Opintoasiat

Oppiainekahvit on opintovastaavien agendalla.

1. KV ja suhteet

Tiedottaminen vaihtareille tuli esille, ratkaisuna mm. kontakti-int-listan aktivointi.

Suhteissa ei mitään uutta.

1. Kulttuuri

Päätettiin tilata 25 speksilippua Valtsikan speksin ensi-iltaan Kontaktin jäsenille, ilmoittautuminen hoidetaan e-lomakkeella, joka luodaan myöhemmin.

1. Liikunta

Juho tekee kyselyn Kontaktin Facebook-ryhmään siitä, mitä liikuntaa ihmiset haluaisivat harrastaa.

1. Tilat

Kuppalassa tilakoulutus 19.1. klo 10-11, Olli ja Tuomas menossa paikalle.

1. Tasa-arvo

Ei uutisia.

1. Ympäristö

Ei uutisia.

1. Web- ja tiedotusasiat

Facebookin Valtsikatoimijat-ryhmästä puuttuu kontaktilaisten yhteystietoja, loput menevät hetimiten laittamaan.

Uuden hallituksen tiedot (ja kuvat) suunnitteilla saatavaksi Kontaktin nettisivuille.

Palautelomakkeella voisi kerätä ideoita uudelle vuodelle.

1. Muut esille tulevat asiat

Maaliskuun Sosiologipäivien alustavat valmistelut:

* Kontakti mukana Kuppalan iltamenojen järjestämisessä keskiviikkona 4.3.
* Torstaina on vuorossa rehtorin vastaanotto
* Perjantaina on varattu Sivistys käyttöön, vuokra maksetaan kolmasosittain Kontaktin, Habituksen ja Westermarck-seuran kesken
* Mainoskuvauksia on maanantaina 12.1. sekä keskiviikkona 14.1., videoiden ensiesitys sitseillä 27. tammikuuta

Pullaperjantaita päätettiin järjestää jatkossa vähän harvemmin kuin viikoittain. Seuraava pullaperjantai on 16. tammikuuta.

Hallituksen iltakoulu eli hengailuilta järjestetään sitsien jälkeen, mitä-missä-milloin ei vielä päätetty.

1. Posti

Postiin oli tullut Zodiak-tanssikeskuksen esite, jota vähän hipelöitiin.

1. Seuraavan kokouksen ajankohta

Viikolla 4, Olli tekee Doodlen ASAP.

1. Kokouksen päättäminen

Rekonen päätti kokouksen klo 19:51.